smcproject/ml-wiki-sentences huggingface dataset:
അബീഗയിൽ സുന്ദരിയും ബുദ്ധിമതിയും ആയിരുന്നു; നാബാൽ ദുഷ്ടനും നീചനും.
അയാളുടെ ആടുകളുടെ രോമം കത്രിക്കുന്ന അടിയന്തരത്തിന് ദാവീദ് പരിചാരകരെ അയച്ച് അഭിവാദനം അറിയിച്ചു.
എന്നാൽ നാബാൽ അവരെ അപമാനിച്ച് തിരികെ അയച്ചു.
കോപാകുലനായ ദാവീദ് നാനൂറോളം ആയുധധാരികളുമായി നാബാലിനെ നശിപ്പിക്കാൻ പുറപ്പെട്ടു.
ഈ വിവരം അറിഞ്ഞ അബീഗയിൽ പെട്ടെന്ന് അപ്പം , വീഞ്ഞ് , മലർ , മുന്തിരിങ്ങ തുടങ്ങിയ കാഴ്ചവസ്തുക്കളോടുകൂടി ദാവീദിനെ വഴിയിൽവച്ച് എതിരേറ്റ് ക്ഷമാപണം നടത്തി.
അതു ഫലത്തിൽ എത്തുകയും ചെയ്തു.
രക്തരൂഷിതമാകുമായിരുന്ന അപകടത്തിൽ നിന്നുള്ള നേരിയ രക്ഷപ്പെടലിനെപ്പറ്റി അറിഞ്ഞ നാബാൽ അസ്തപ്രജഞനായി; പത്തു ദിവസങ്ങൾക്കുള്ളിൽ മരിച്ചു.
അനന്തരം ദാവീദ് അബീഗയിലിനെ വിവാഹം കഴിച്ചു.
തൻമൂലം അദ്ദേഹം ഉയർന്ന സാമൂഹികപദവിക്കും ധാരാളം സ്വത്തിനും അവകാശി ആയിത്തീർന്നു.
ദാവീദിന്റെ രണ്ടാമത്തെ പുത്രനായ ദാനിയേലിന്റെ മാതാവ് അബീഗയിൽ ആയിരുന്നു (1 ദിനവൃ 3: 1).
അബ്ശാലോമിന്റെ സേനാധിപനായിരുന്ന അമാസയുടെ അമ്മയും ഇത്രേയുടെ ഭാര്യയും ആയ ഒരു അബീഗയിലിനെപ്പറ്റിയും ബൈബിളിൽ പരാമർശമുണ്ട്.
പരിചാരികമാരെ പൊതുവേ അബീഗയിൽ എന്ന് ഒരു കാലത്തു സംബോധന ചെയ്തിരുന്നു.
പുറംകണ്ണികൾ http://www.keyway.ca/htm2002/abigail.htm Archived 2011-11-04 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബീഗയിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബിസ് ആൽബ ഇംഗ്ലീഷ് വിലാസം https://ml.wikipedia.org/wiki/Abies_alba
യൂറോപ്യൻ സിൽവർ ഫിർ അല്ലെങ്കിൽ സിൽവർ ഫിർ എന്നുമറിയപ്പെടുന്ന അബിസ് ആൽബ യൂറോപ്പ് പർവതനിരകൾ, പൈറിനീസ് നോർത്ത് മുതൽ നോർമാണ്ടി , കിഴക്കോട്ട്, ആൽപ്സ് , കാർപാത്തിയൻസ്, സ്ലൊവീന്യ, ക്രൊയേഷ്യ , ബോസ്നിയ , ഹെർസെഗോവിന, മോണ്ടെനെഗ്രോ, സെർബിയ , തെക്ക് ഇറ്റലി , ബൾഗേറിയ , അൽബേനിയ , വടക്കൻ ഗ്രീസ് എന്നിവിടങ്ങളിലെ തദ്ദേശവാസിയാണ്.
കാനഡയിലെ മാരിടൈം പ്രവിശ്യകളിലും അമേരിക്കയിലെ ന്യൂ ഇംഗ്ലണ്ട് പ്രദേശത്തും വടക്കേ അമേരിക്കയിലെ നോർത്ത് ഈസ്റ്റ് റീജിയണിലെ ക്രിസ്തുമസ്ട്രീ തോട്ടങ്ങളിലും സാധാരണയായി ഇത് വളരുന്നു.
Silver fir trunk and bark of a tree in Vallombrosa State Forest (Italy) Illustration of several parts of the plant Immature cone Seedlings അവലംബം പുറംകണ്ണികൾ Abies alba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
conifers.org: Abies alba botany.cz: Abies alba Mill photomazza.com: Abies alba Archived 2015-04-02 at the Wayback Machine .
conifersaroundtheworld.com: Abies alba - European White Fir .
pfaf.org: Abies alba Mill.
monumentaltrees.com: The thickest, tallest, and oldest European silver fir trees ( Abies alba ) baumkunde.de: Weiß-Tanne ( Abies alba ) | In German Abies alba .
Distribution map, genetic conservation units and related resources.
അബിസൗ ഇംഗ്ലീഷ് വിലാസം https://ml.wikipedia.org/wiki/Abyzou
നിയർ ഈസ്റ്റ്, യൂറോപ്പ് എന്നിവിടങ്ങളിലെ പുരാണങ്ങൾ , നാടോടിക്കഥകൾ തുടങ്ങിയവയിൽ പ്രതിപാദിപ്പിക്കപ്പെട്ടിരിക്കുന്ന ഒരു രാക്ഷസിയാണ് അബിസൗ .
വന്ധ്യയായിരുന്നതിനാൽ നിരാശയും അസൂയാലുവുമായിരുന്നു ഈ കഥാപാത്രം.
ഗർഭം അലസിപ്പിക്കുക, കുട്ടികളെ കൊല്ലുക എന്നിവ അബിസൗ ചെയ്തുവരുന്നതായാണ് ഐതിഹ്യം.
അലബസാൻഡ്രിയ, ഗൈലോ തുടങ്ങി എണ്ണമറ്റ പേരുകളിൽ വിവിധ പ്രദേശങ്ങളിലും കാലഘട്ടങ്ങളിലും ഈ കഥാപാത്രം അറിയപ്പെട്ടു വന്നു .
ചിത്രങ്ങളിലും രേഖകളിലും തകിടുകളിലുമെല്ലാം വിവിധങ്ങളായ ചിത്രീകരണങ്ങൾ (സർപ്പം, മത്സ്യം തുടങ്ങിയ) അബിസൗ എന്ന കഥാപാത്രത്തെ പ്രതിനിധീകരിക്കുന്നതായി കാണാം.
ഇതിനെ കുറിച്ചുള്ള വിവരണം ടെസ്റ്റമെന്റ് ഓഫ് സോളമൻ എന്ന കൃതിയിൽ കാണപ്പെടുന്നുണ്ട് എന്നാണ് കരുതപ്പെടുന്നത്.
അവലംബം Selected bibliography Barb, A.A. "Antaura. The Mermaid and the Devil's Grandmother: A Lecture."
Journal of the Warburg and Courtauld Institutes 29 (1966) 1–23.
Conybeare, F.C. "The Testament of Solomon," translation and introduction.
Jewish Quarterly Review 11 (1898) 1– 46 online , full text available and downloadable.
Fulgum, Mary Margaret.
"Coins Used as Amulets in Late Antiquity."
In Between Magic and Religion (Rowman Littlefield, 2001),  pp. 139–148 limited preview online.
Spier, Jeffrey.
"Medieval Byzantine Magical Amulets and Their Tradition."
Journal of the Warburg and Courtauld Institutes 56 (1993) 25–62, online .
അബിൻ ജോസഫ് ഇംഗ്ലീഷ് വിലാസം https://ml.wikipedia.org/wiki/Abin_Joseph
ഒരു മലയാളി ചെറുകഥാകൃത്ത് ആണ് അബിൻ ജോസഫ് .
അബിന്റെ, കല്യാശേരി തീസിസ് എന്ന രചനയ്ക്ക് കേന്ദ്ര സാഹിത്യ അക്കാദമിയുടെ 2020 ലെ യുവപുരസ്കാരവും കേരള സാഹിത്യ അക്കാദമി ഗീതാഹിരണ്യൻ എൻഡോവ്‌മെന്റും ലഭിച്ചിട്ടുണ്ട്.
കണ്ണൂർ ജില്ലയിലെ ഇരിട്ടിക്കടുത്ത് കീഴ്പ്പള്ളിയിൽ തട്ടത്ത് ജോയിയുടെയും മേരിയുടെയും മകനായി 1990 ഒക്ടോബർ 26 ന് ജനനം.
ആയിരത്തിത്തൊള്ളായിരത്തി അറുപതുകളിൽ കോട്ടയം കുറുപ്പന്തറ മേഖലയിൽ നിന്ന് കണ്ണൂരിലെ മലയോര മേഖലയിലേക്ക് കുടിയേറിയവരാണ് അബിന്റെ കുടുംബം.
ഇടവേലി ഗവൺമെന്റ് എൽപി സ്കൂൾ, വെളിമാനം സെന്റ് സെബാസ്റ്റ്യൻസ് ഹയർസെക്കണ്ടറി സ്കൂൾ എന്നിവിടങ്ങളിൽ നിന്നായി സ്കൂൾ വിദ്യാഭ്യാസം.
തുടർന്ന് ഇരിട്ടി എം.ജി. കോളേജിൽ നിന്ന് ഭൌതികശാസ്ത്രത്തിൽ ബിരുദവും ഡോൺ ബോസ്കോ കോളേജിൽ നിന്ന് ജേർണലിസത്തിൽ ബിരുദാനന്തര ബിരുദവും നേടി.
മാതൃഭൂമി പീര്യോഡിക്കൽസിൽ സബ് എഡിറ്ററായിരുന്നു.
സാഹിത്യ സംഭാവനകൾ കല്യാശേരി തീസീസ്- കല്യാശേരി തീസീസ് എന്ന കഥ ഉൾപ്പടെ എട്ട് കഥകളുടെ സമാഹാരം പുരസ്കാരങ്ങൾ കേന്ദ്ര സാഹിത്യ അക്കാദമി യുവ പുരസ്കാർ (2020) കേരള സാഹിത്യ അക്കാദമി ഗീതാഹിരണ്യൻ എൻഡോവ്‌മെന്റ് ഉറൂബ് അവാർഡ് അങ്കണം ഇ.
പി. സുഷമ എൻഡോവ്‌മെന്റ് രാജലക്ഷ്മി കഥാപുരസ്‌കാരം കൽക്കത്ത കൈരളി സമാജം എൻഡോവ്‌മെന്റ് കണ്ണൂർ സർവകലാശാല കഥാപുരസ്‌കാരം അകം മാസിക കഥാപുരസ്‌കാരം കലാകൗമുദി കഥാപുരസ്‌കാരം അവലംബം
അബിർ കർമാകർ ഇംഗ്ലീഷ് വിലാസം https://ml.wikipedia.org/wiki/Abir_karmakar
ഭാരതീയനായ ചിത്രകാരനാണ് അബിർ കർമാകർ (ജനനം : 1977).
മികച്ച സമകാലീന കലാകാരന്മാർക്കുള്ള ഏഷ്യ ആർട്സ് ഫ്യൂച്ചർ പുരസ്‌കാരത്തിന് അർഹനായിട്ടുണ്ട്.
ബറോഡ കേന്ദ്രമാക്കി പ്രവർത്തിക്കുന്നു.
നഗ്‌ന സെൽഫ് പോർട്രെയ്റ്റുകളാണ് കർമാകറിന്റെ സൃഷ്ടികളിലേറെയും.
അതിലൂടെ ലൈംഗികതയെയും വ്യക്തിത്വത്തിന്റെ ദ്രവ്യസ്വഭാവത്തെയും വ്യാഖ്യാനിക്കാൻ ശ്രമിക്കുന്നു.
രവീന്ദ്ര ഭാരതി സർവകലാശാലയിൽ നിന്ന് പെയിന്റിംഗിൽ ബിരുദവും ബറോഡ എം.എസ്. സർവകലാശാലയിൽ നിന്ന് ബിരുദാനന്തര ബിരുദവും നേടി.
‘ഹോം’ എന്ന എണ്ണച്ചായ ചിത്രമാണ് ബറോഡ കേന്ദ്രമാക്കി പ്രവർത്തിക്കുന്ന അബിർ കർമാകർ ബിനാലെയിൽ അവതരിപ്പിച്ചത്.
ശരാശരി ഇന്ത്യൻ ഇടത്തരക്കാരുടെ വീട്ടുകാഴ്ചകളാണ് കാശി ആർട് ഗാലറിയിൽ പ്രദർശനത്തിനുള്ള ഈ പെയിന്റിംഗിലുള്ളത്.
സ്വത്വത്തെയും വേരുകളില്ലായ്മയെയും സ്ഥലങ്ങളെയും സംബന്ധിച്ച ആശയങ്ങളാണ് ഹോമിൽ അവതരിപ്പിച്ചിരിക്കുന്നത്.
പുരസ്കാരങ്ങൾ ഏഷ്യ ആർട്സ് ഫ്യൂച്ചർ പുരസ്‌കാരം അവലംബം ↑
അബീജാ ഇംഗ്ലീഷ് വിലാസം https://ml.wikipedia.org/wiki/Abijah
പഴയനിയമത്തിലെ പല കഥാപാത്രങ്ങളും അബീജാ എന്ന പേരിൽ അറിയപ്പെടുന്നു.
സ്ത്രീകളും പുരുഷൻമാരും ഇതിൽ ഉൾപ്പെടും.
അവരിൽ പ്രധാനികളായവർ ആരെന്നു താഴെ കൊടുത്തിരിക്കുന്നു.
യഹൂദരാജ്യത്തിലെ രണ്ടാമത്തെ രാജാവ്.
രെഹബൊവാമിന്റെ പുത്രനും പിൻഗാമിയും.
(II ദിനവൃത്താന്തം 12: 16; 13:1).
ഇദ്ദേഹം മൂന്നുവർഷം രാജ്യം ഭരിച്ചു (ബി.സി. 913-911).
ശമുവേലിന്റെ രണ്ടാമത്തെ പുത്രൻ (I ശമുവേൽ 8:2); (I ദിനവൃത്താന്തം 6:28).
ഇസ്രായേൽ രാജാവായിരുന്ന യരോബയാം ഒന്നാമന്റെ പുത്രൻ.
ഇദ്ദേഹം അകാലചരമം പ്രാപിച്ചു (I രാജാക്കന്മാർ 14:1).
സ്നാപകയോഹന്നാന്റെ പിതാവായ സെഖര്യാവ് ഉൾപ്പെടെ യഹോവയുടെ ആലയത്തിലേക്ക് ശുശ്രൂഷയ്ക്കായി തിരഞ്ഞെടുക്കപ്പെട്ട പുരോഹിതനിരയിൽ എട്ടാമതു ചീട്ടുകിട്ടിയ ആൾ (I ദിനവൃത്താന്തം 24:10).
പെരസിന്റെ മൂത്തപുത്രനായ ഹെസ്റോണിന്റെ ഭാര്യ.
ഹെസക്കിയായുടെ മാതാവ്.
ഇവർ അബി എന്ന പേരിലും അറിയപ്പെടുന്നു.
പുറംകണ്ണികൾ http://www.christiananswers.net/dictionary/abijah.html http://www.jewishencyclopedia.com/articles/300-abijah കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബീജ (അബീയാവ്) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബു അൽ നജീബ് സുഹ്രവർദി
പന്ത്രണ്ടാം നൂറ്റാണ്ടിലെ ഒരു സുന്നീ -സൂഫീ പണ്ഡിതനായിരുന്നു അബു അൽ നജീബ് അബ്ദുൽ ഖാദിർ സുഹ്രവർദി ( പേർഷ്യൻ : ابوالنجیب عبدالقادر سهروردی ).
പേർഷ്യയിലെ (ഇന്നത്തെ ഇറാനിലെ) സുഹ്രവർദ് പ്രദേശത്തായിരുന്നു ജനനം .
ബാഗ്ദാദിൽ ഇസ്‌ലാമിക നിയമം അഭ്യസിച്ച അദ്ദേഹം ടൈഗ്രീസ് നദിക്കരയിൽ ഒരു ആശ്രമം സ്ഥാപിച്ച് ശിഷ്യന്മാരോടൊത്ത് താമസിച്ചു വന്നു.
സുഹ്രവർദിയ എന്ന സൂഫീ സരണി ഇദ്ദേഹം സ്ഥാപിച്ചതാണ്.
അബു ഇസ അൽ-വാറഖ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
9-ആം നൂറ്റാണ്ടിൽ ജീവിച്ചിരുന്ന ഒരു പണ്ഡിതനും മതവിമർശകനും സന്ദേഹ വാദിയുമാണ് അബു ഇസ അൽ-വാറഖ് .
ഇബ്ൻ അൽ-റാവൻണ്ടിയുടെ സുഹൃത്തും വഴികാട്ടിയുമായിരുന്നു .
ആധുനിക കാലത്തെ പ്രമുഖ ഇസ്ലാം മത വിമർശകനായ ഇബ്ൻ വാറഖ് തന്റെ തൂലികാനാമം കടം കൊണ്ടത് വാറക്കിൽ നിന്നാണ്.
അബു ഉബൈദ ഇബ്ൻ ജറാഹ് ഇംഗ്ലീഷ് വിലാസം https://ml.wikipedia.org/wiki/Abu_Ubaidah_ibn_al-Jarrah ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രമുഖനായ ഒരു സ്വഹാബിയാണ് അബു ഉബൈദ ഇബ്ൻ ജറാഹ്.
മക്കയിൽ ജനിച്ചു.
ആദ്യകാലത്ത് തന്നെ ഇസ്‌ലാം ആശ്ലേഷിച്ചു.
ബദർ യുദ്ധവേളയിൽ പ്രവാചകനെ അവഹേളിച്ച സ്വന്തം പിതാവിനെ വധിച്ചു.
ഇത് പ്രവാചകന്റെ നീരസത്തിനു പാത്രമയെങ്കിലും അദ്ദേഹത്തെ ന്യായീകരിച്ചു ഖുർആൻ ഇറങ്ങി.
നിരവധി യുദ്ധങ്ങളിൽ പങ്കെടുത്തു.
639ൽ മരണപ്പെട്ടു.
മുസ്‌ലിം സമൂഹത്തിന്റെ സൂക്ഷിപ്പുകാരൻ എന്ന വിശേഷണം പ്രവാചകൻ അദ്ദേഹത്തിന് നൽകുകയുണ്ടായി.
പറുദീസ വാഗ്ദത്തം ചെയ്യപ്പെട്ട പത്തുപേരിൽ ഒരാളായാണ് അദ്ദേഹം കൂടുതലും അറിയപ്പെടുന്നത്.
ആഭ്യന്തരയുദ്ധം ഇംഗ്ലീഷ് വിലാസം https://ml.wikipedia.org/wiki/Civil_war യുദ്ധവുമായി ബന്ധപ്പെട്ട വിഷയങ്ങൾ Eras Prehistoric Ancient Medieval Gunpowder Industrial Modern Generations of warfare First Second Third Fourth Battlespace Air Information Land Sea Space Weapons Armor Artillery Biological Cavalry Conventional Chemical Cyber Electronic Infantry Nuclear Psychological Unconventional Tactics Aerial Battle Cavalry Charge Cover Counter-insurgency Foxhole Guerrilla warfare Morale Siege Tactical objective Operational Blitzkrieg Deep battle Maneuver warfare Operational manoeuvre group Strategy Attrition Deception Defensive Offensive Goal Naval Grand strategy Containment Economic warfare Military science Philosophy of war Strategic studies Total war Organization Command and control Doctrine Education and training Engineers Intelligence Ranks Staff Technology and equipment Logistics Materiel Supply chain management Other Asymmetric warfare Cold war Mercenary Military operation Operations research Principles of War Proxy war Religious war Trench warfare War crimes Lists Battles Commanders Operations Sieges Wars War crimes Weapons Writers ക സ തി അമേരിക്കൻ ആഭ്യന്തരയുദ്ധത്തിന്റെ ഭാഗമായി നടന്ന ജെട്ടിസ്ബർഗ് യുദ്ധത്തിനുശേഷം.
ഒരു രാജ്യത്തിനകത്തുതന്നെയുള്ള സംഘടിത വിഭാഗങ്ങൾ തമ്മിലുള്ള യുദ്ധമാണ് ആഭ്യന്തര യുദ്ധം .
ആഭ്യന്തരയുദ്ധത്തിൽ പങ്കെടുക്കുന്ന ഒരു വിഭാഗം സർക്കാർ തന്നെയാകാം.
രാജ്യത്തിന്റെയൊ ഒരു പ്രദേശത്തിന്റെയോ അധികാരം നേടുക, ഒരു പ്രദേശത്തെ സ്വതന്ത്രമാക്കുക, സർക്കാർ നയങ്ങളിൽ വ്യത്യാസമുണ്ടാക്കുക തുടങ്ങിയവയാകാം ഒരു ആഭ്യന്തര യുദ്ധത്തിന്റെ ലക്ഷ്യങ്ങൾ.
ഇവ പൊതുവെ അതീവതീവ്രവും വളരെക്കാലം നീണ്ടുനിൽക്കുന്നതുമാണ്.
വളരെയധികം ആൾനാശവും മറ്റ് നാശനഷ്ടങ്ങളും ആഭ്യന്തര യുദ്ധം മൂലം ഉണ്ടാകുന്നു .
1900-1944 കാലയളവിൽ ആഭ്യന്തര യുദ്ധങ്ങളുടെ ശരാശരി ദൈർഘ്യം ഒന്നര വർഷമായിരുന്നു.
എന്നാൽ രണ്ടാം ലോകമഹായുദ്ധത്തിനു ശേഷം അത് നാലര വർഷമായി ഉയർന്നു.
1800-കളുടെ മദ്ധ്യ കാലഘട്ടം മുതൽ പുതിയ ആഭ്യന്തര യുദ്ധങ്ങൾ ഉണ്ടാകുന്നതിന്റെ നിരക്ക് ഏകദേശം സ്ഥിരമാണെങ്കിലും അവയുടെ കാലദൈർഘ്യത്തിലുണ്ടായ വർദ്ധനവ് ഒരു സമയത്ത് നടന്നുകൊണ്ടിരിക്കുന്ന ആഭ്യന്തര യുദ്ധങ്ങളുടെ എണ്ണം കൂടുന്നതിന് കാരണമായി.
ഔപചാരികമായ വർഗ്ഗീകരണം ആഡിസ് അബാബയിൽ വിമതർ പ്രവേശിച്ച ശേഷമുള്ള കാഴ്ച്ച.
ഒരു ടി-62 ടാങ്കിന്റെ അവശിഷ്ടം.
എത്യോപ്യൻ ആഭ്യന്തരയുദ്ധത്തിന്റെ അവസാനം , 1991
ജെയിംസ് ഫിയറൺ മുന്നോട്ടുവച്ച നിർവചനം ആഭ്യന്തരയുദ്ധമെന്നാൽ "സംഘടിത ഗ്രൂപ്പുകൾ ഒരു രാജ്യത്തിനുള്ളിൽ (കേന്ദ്രത്തിലോ ഒരു പ്രദേശത്തിലോ) അധികാരം പിടിച്ചെടുക്കാനായോ ഭരണകൂടം മാറ്റാനായോ ഭരണകൂടത്തിന്റെ നയങ്ങളിൽ മാറ്റം വരുത്താനായോ നടത്തുന്ന പോരാട്ടം" എന്നാണ്.
ആൻ ഹിരോനാക്കയുടെ അഭിപ്രായത്തിൽ ആഭ്യന്തരയുദ്ധത്തിലെ ഒരു കക്ഷി ഭരണകൂടമാണെന്നാണ് .
എപ്പോഴാണ് ആഭ്യന്തരക്കുഴപ്പങ്ങൾ ആഭ്യന്തരയുദ്ധമാകുന്നതെന്നത് പണ്ഠിതർക്കിടയിൽ ഏകാഭിപ്രായമില്ലാത്ത വിഷയമാണ്.
ചില രാഷ്ട്രതന്ത്രജ്ഞരുടെ അഭിപ്രായത്തിൽ 1000-ലധികം പേർ മരിച്ചാലാണ് ആഭ്യന്തരയുദ്ധം എന്ന് പറയാവുന്നത്, പക്ഷേ മറ്റുള്ളവരുടെ അഭിപ്രായത്തിൽ ഓരോ വശത്തുനിന്നും 100 പേരെങ്കിലും മരിച്ചാൽ അത് ആഭ്യന്തരയുദ്ധം എന്ന് വിശേഷിപ്പികാവുന്ന സ്ഥിതിയാണ്.
കോറിലേറ്റ്സ് ഓഫ് വാർ , എന്ന ഡേറ്റാസെറ്റ് വർഷം തോറും യുദ്ധവുമായി ബന്ധപ്പെട്ട 1000 മരണമുണ്ടെങ്കിൽ അതിനെ ആഭ്യന്തര യുദ്ധമായി കണക്കാക്കുന്നു.
വർഷം തോറും 1000 മരണം എന്ന നിർവചനമനുസരിച്ച് 1816-നും 1997-നും ഇടയിൽ 213 ആഭ്യന്തരയുദ്ധങ്ങളുണ്ടായിട്ടുണ്ട്.
ഇതിൽ 104 എണ്ണം 1944 മുതൽ 1997 വരെയുള്ള കാലത്താണ് നടന്നത്.
ആകെ 1000 മരണം എന്ന കണക്കെടുത്താൽ 1945 മുതൽ 2007 വരെ 90 ആഭ്യന്തര യുദ്ധങ്ങളുണ്ടായിട്ടുണ്ട്.
2007-ൽ ഇതിൽ 20 ആഭ്യന്തരയുദ്ധങ്ങൾ തുടർന്നുകൊണ്ടിരിക്കുകയാണ്.
ട്വീക്ക്സ്ബെറി യുദ്ധം (1471) വാർ ഓഫ് റോസസ് ഇംഗ്ലണ്ട്
ജനീവ കൺവെൻഷൻ ആഭ്യന്തരയുദ്ധം എന്ന പദം പ്രത്യേകമായി നിർവ്വചിക്കുന്നില.
"അന്താരാഷ്ട്രസ്വഭാവമില്ലാത്ത സായുധ പോരാട്ടങ്ങളിലെ" കക്ഷികളുടെ ചുമതലകളും ജനീവ കൺവെൻഷൻ എടുത്തുപറയുന്നുണ്ട്.
ഇതിൽ ആഭ്യന്തരയുദ്ധങ്ങളും പെടും.
എന്താണ് ആഭ്യന്തരയുദ്ധം എന്നത് പക്ഷേ എടുത്തുപറഞ്ഞിട്ടില്ല.
അന്താരാഷ്ട്ര റെഡ് ക്രോസ് കമ്മിറ്റി ജനീവ കൺവെൻഷനെപ്പറ്റിയുള്ള തങ്ങളുടെ നിലപാടുകളിൽ ആഭ്യന്തരയുദ്ധത്തെപ്പറ്റി കൂടുതൽ വ്യക്തത കൊണ്ടുവരാൻശ്രമിച്ചിട്ടുണ്ട്.
ഐ.സി.ആർ.സി.യുടെ നിലപാടുകൾ താഴെപ്പറയുന്നവയാണ്:
(1)
നിയമപ്രകാരമുള്ള ഭരണകൂടത്തിനെതിരേ കലാപം നടത്തുന്ന കക്ഷിക്ക് സുസംഘടിതമായ ഒരു സൈന്യമുണ്ട്.
ഇവർക്ക് തങ്ങളുടെ പ്രവൃത്തികൾക്ക് ഉത്തരവാദിത്തമുള്ള ഒരു നേതൃത്വവുമുണ്ട്.
ഇവർ പ്രവർത്തിക്കുന്നത് ഒരു പ്രത്യേക പ്രവിശ്യയ്ക്കുള്ളിലാണ്.
കൺവെൻഷൻ പിന്തുടരാനുള്ള കഴിവ് ഈ നേതൃത്വത്തിനുണ്ട്.
(2)
സൈനികസജ്ജീകരണങ്ങളോടെ രാജ്യത്തിന്റെ ഒരു ഭാഗം കൈവശം വയ്ക്കുന്ന കലാപകാരികൾക്കെതിരായി സൈനികനടപടികൾ സ്വീകരിക്കാൻ ഭരണകൂടം നിർബന്ധിക്കപ്പെടുന്ന സാഹചര്യമുണ്ടാക്കുന്നു.
(3)
(a) നിയമപ്രകാരമുള്ള ഭരണകൂടം കലാപകാരികളെ ആക്രമണകാരികളായി കണക്കാക്കുന്നു; അല്ലെങ്കിൽ
(b) നിയമപ്രകാരമുള്ള ഭരണകൂടം തങ്ങൾക്ക് ആക്രമണം നടത്താനുള്ള അവകാശം മുന്നോട്ടുവയ്ക്കുന്നു; അല്ലെങ്കിൽ
(c) നിയമപ്രകാരമുള്ള ഭരണകൂടം കലാപകാരികൾക്ക് ആക്രമണകാരികൾ എന്ന സ്ഥാനം ജനീവ കൺവെൻഷൻ അനുസരിച്ച് നൽകിയിട്ടുണ്ട്; അല്ലെങ്കിൽ
(d) ഈ തർക്കം സെക്യൂരിറ്റി കൗൺസിലിന്റെയുഓ ജനറൽ അസംബ്ലിയുടെയോ പരിഗണനയ്ക്കായി വരുകയോ ഇത് അന്താരാഷ്ട്ര സമാധാനത്തിന് ഒരു ഭീഷണിയാകുകയോ, സമാധാനം ധ്വംശിക്കുകയോ ആക്രമണം നടക്കുകയോ ചെയ്യുക.
(4)
(a) കലാപകാരികൾക്ക് ഭരണകൂടത്തിന്റെ ലക്ഷണങ്ങളുള്ള ഒരു സംവിധാനമുണ്ടായിരിക്കുക.
(b) കലാപകാരികളുടെ സിവിൽ ഭരണസംവിധാനം രാജ്യത്തിന്റെ വലിയൊരു ഭാഗത്തുള്ള ജനങ്ങൾക്കുമേൽ അധികാരം ഉപയോഗിക്കുന്ന സ്ഥിതി വരുക.
(c) കലാപകാരികളുടെ സൈന്യം ഒരു കേന്ദ്രീകൃത അധികാരകേന്ദ്രത്തിൽ നിന്ന് ഉത്തരവുകൾ സ്വീകരിക്കുക.
(d) കലാപകാരികളുടെ സിവിൽ ഭരണസംവിധാനം കൺവെൻഷൻ അനുസരിച്ച് പ്രവർത്തിക്കാം എന്ന് ഉറപ്പുനൽകുക.
കോളിയർ-ഹോഫ്ലർ മാതൃക അനുസരിച്ച് ആഭ്യന്തരയുദ്ധത്തിന്റെ കാരണങ്ങൾ
ദുരയും ദുരിതവും എന്ന രണ്ടു കാരണങ്ങളാലാണ് ആഭ്യന്തരയുദ്ധങ്ങളുണ്ടാകുന്നത് എന്ന സിദ്ധാന്തങ്ങളാണ് വിദഗ്ദ്ധർ മുന്നോട്ടുവച്ചിട്ടുള്ളത്.
മതം, വർഗ്ഗം, സാമൂഹിക വിഭാഗങ്ങൾ എന്നിങ്ങനെയുള്ള വിഭാഗങ്ങളുടെ പ്രശ്നങ്ങൾ മൂലമാണോ അതോ ഈ യുദ്ധങ്ങൾ ആരംഭിക്കുന്നവരുടെ സ്വകാര്യ ഗുണത്തിനുവേണ്ടിയാണോ ആഭ്യന്തരയുദ്ധം എന്നതാണ് ചോദ്യം.
സാമ്പത്തികവും ഘടനാപരവുമായ കാരണങ്ങളാണ് സ്വത്വം സംബന്ധിച്ച കാരണങ്ങളേക്കാൾ ആഭ്യന്തരയുദ്ധത്തിന് കൂടുതൽ കാരണമാകുന്നതെന്നാണ് വിദഗ്ദ്ധരുടെ അഭിപ്രായം.
ഇരുപത്തൊന്നാം നൂറ്റാണ്ടിന്റെ തുടക്കത്തിൽ ലോകബാങ്ക് സംഘം ആഭ്യന്തരയുദ്ധത്തെപ്പറ്റി പഠനം നടത്തുകയുണ്ടായി.
കോളിയർ-ഹോഫ്ലർ മോഡൽ എന്നാണ് പഠനത്തിന്റെ ചട്ടക്കൂട് അറിയപ്പെടുന്നത്.
ഇവർ അഞ്ചുവർഷം നീണ്ടുനിന്ന 78 ആഭ്യന്തരയുദ്ധങ്ങളും (1960 മുതൽ 1999 വരെ) ആഭ്യന്തരയുദ്ധമില്ലാതിരുന്ന അഞ്ചുവർഷം ഉണ്ടായിരുന്ന 1,167 അവസരങ്ങളും താരതമ്യപ്പെടുത്തി.
വിവരങ്ങൾ റിഗ്രഷൻ അവലോകനത്തിലൂടെ വിവിധ കാരണങ്ങൾക്കുള്ള ഫലം കണ്ടെത്താനായിരുന്നു ശ്രമിച്ചത്.
സ്റ്റാറ്റിസ്റ്റിക്കൽ പഠനത്തിൽ കാര്യമായ ഫലമുണ്ടാക്കിയ കാര്യങ്ങൾ ഇവയാണ്: സാമ്പത്തികമായ സ്രോതസ്സുണ്ടാവുക വജ്രങ്ങൾ പോലുള്ള വസ്തുക്കളെ ആശ്രയിക്കുന്ന സാമ്പത്തിക സ്ഥിതി ( സിയറ ലിയോണിലെ ഈ കുട്ടികൾ വജ്രം ഘനനം ചെയ്യുകയാണ്) ആഭ്യന്തര യുദ്ധത്തിനുള്ള സാദ്ധ്യത കൂട്ടുന്നു.
( ബ്ലഡ് ഡയമണ്ട് എന്ന ലേഖനവും കാണുക.)
ആഭ്യന്തരോത്പാദനത്തിന്റെ 32% ചരക്കുകളാണെങ്കിൽ ആഭ്യന്തര യുദ്ധമുണ്ടാകാനുള്ള സാദ്ധ്യത അഞ്ചു വർഷത്തിനുള്ളിൽ 22% ആണ്.
ഒരു പ്രാധമിക ചരക്കും കയറ്റുമതി ചെയ്യാത്ത രാജ്യത്തെ ആഭ്യന്തരകലാപസാദ്ധ്യത 1% ആണ്.
പെട്രോളിയവും പെട്രോളിയം അല്ലാത്ത ചരക്കുകളും തമ്മിലേ വ്യത്യാസം കാണപ്പെട്ടുള്ളൂ.
മറ്റു ചരക്കുകളേക്കാൾ പെട്രോളിയം കയറ്റുമതി ചെയ്യുന്ന രാജ്യത്ത് ആഭ്യന്തരക്കുഴപ്പമുണ്ടാകാനുള്ള സാദ്ധ്യത കൂടുതലാണ്.
പ്രാധമിക ചരക്കുകൾ കുഴിച്ചെടുക്കുന്നത് നിയന്ത്രിക്കാനുള്ള എളുപ്പമാണ് ഈ പഠനം നടത്തിയവർ ഇതിനു കാരണമായി പറയുന്നത്.
പ്രവാസികൾ നൽകുന്ന പണം ഇതിന്റെ മറ്റൊരു കാരണമാണ്.
ഇതും ആഭ്യന്തരകലാപം വർദ്ധിപ്പിക്കുന്നുണ്ട്.
പ്രവാസികളിൽ നിന്ന് ലഭിക്കുന്ന പണം ഏറ്റവും കുറവായിരുന്ന രാജ്യത്തേക്കാൾ ഏറ്റവും കൂടുതൽ പണം ലഭിച്ച രാജ്യത്തിൽ കലാപമുണ്ടാകാനുള്ള സാദ്ധ്യത ആറുമടങ്ങായിരുന്നു.
1947-1948 ആഭ്യന്തരയുദ്ധസമയത്ത് പാലസ്തീനിലെ അറബ് സന്നദ്ധസൈനികർ കലാപമുയർത്തുന്നതുമൂലം നഷ്ടപ്പെടുന്ന അവസരങ്ങൾ
പുരുഷന്മാർ സെക്കന്ററി സ്കൂളിൽ ചേരുന്ന നിരക്ക്, പ്രതിശീർഷവരുമാനം സാമ്പത്തിക വളർച്ച എന്നിവയെല്ലാം ആഭ്യന്തരയുദ്ധമുണ്ടാകാനുള്ള സാദ്ധ്യത കുറയ്ക്കുന്ന ഘടകങ്ങ‌ളാണ്.
ശരാശരിയിൽ 10% കൂടുതൽ പുരുഷന്മാർ സെക്കന്ററി സ്കൂളിൽ പഠിക്കുന്നുണ്ടെങ്കിൽ ആഭ്യന്തരയുദ്ധമുണ്ടാകാനുള്ള സാദ്ധ്യത 3% കുറയുന്നുണ്ടെന്നും 1% വളർച്ചാനിരക്ക് കൂടുന്നുണ്ടെങ്കിൽ ആഭ്യന്തരയുദ്ധ സാദ്ധ്യത 1% കുറയുന്നുണ്ടെന്നുമാണ് പഠനത്തിൽ കണ്ടത്.
ഭാവിയിൽ നേടാൻ സാദ്ധ്യതയുള്ള വരുമാനത്തിനുണ്ടാക്കുന്ന നഷ്ടമാണ് ആഭ്യന്തരയുദ്ധത്തിന്റെ സാദ്ധ്യത കുറയ്ക്കുന്നതെന്നാണ് ലോകബാങ്ക് സംഘം കണ്ടെത്തിയത്.
ഇത്തരം നഷ്ടം കുറയുന്നത് ആഭ്യന്തരയുദ്ധമുണ്ടാകാനുള്ള സാദ്ധ്യത വർദ്ധിപ്പിക്കുന്നുണ്ട്.
യുവാക്കൾക്ക് വിദ്യാഭ്യാസം ലഭിക്കുകയും സ്വീകാര്യമായ ശമ്പളം ലഭിക്കുകയും ചെയ്യുന്നുണ്ടെങ്കിൽ ആഭ്യന്തരയുദ്ധമുണ്ടാകാനുള്ള സാദ്ധ്യത കുറവാണെന്നും പറയാവുന്നതാണ്.
ദാരിദ്ര്യത്തേക്കാളും സാമ്പത്തിക അസമത്വത്തേക്കാളും അവസരങ്ങൾ നഷ്ടപ്പെടുമെന്ന സ്ഥിതിയാണ് ആഭ്യന്തരയുദ്ധമുണ്ടാക്കാൻ കൂടുതൽ സാദ്ധ്യതയെന്നാണ് സംഘം കണ്ടെത്തിയത്.
സൈനികമായ മുൻതൂക്കം കമ്യൂണിസ്റ്റ് സൈനികർ 1946-ൽ ചൈനീസ് ആഭ്യന്തരയുദ്ധത്തിനിടെയുള്ള ബാറ്റിൽ ഓഫ് സിപിംഗിൽ
ജനങ്ങൾ വളരെ വേർപെട്ടുകിടക്കുന്ന സാഹചര്യവും മലമ്പ്രദേശങ്ങളും യുദ്ധമുണ്ടാകാനുള്ള സാദ്ധ്യത വർദ്ധിപ്പിച്ചതായി കാണാൻ സാധിച്ചു.
ഈ രണ്ട് സാഹചര്യങ്ങളും കലാപകാരികൾക്കനുകൂലമാണ്.
അതിർത്തിക്കടുത്ത് വ്യാപിച്ചുകിടക്കുന്ന ജനങ്ങളെ നിയന്ത്രിക്കുന്നത് കേന്ദ്രപ്രദേശങ്ങളിലെ ജനങ്ങളെ നിയന്ത്രിക്കുന്നതിനേക്കാൾ ബുദ്ധിമുട്ടാണ്.
മലകൾ കലാപകാരികൾക്ക് ഒളിച്ചിരിക്കാൻ ധാരാളം സ്ഥലം നൽകുന്നു.
പരാതികൾ
സ്വത്വം സംബന്ധിച്ച പ്രശ്നങ്ങൾ മൂലമാണ് (സാമ്പത്തിക കാരണങ്ങളാലല്ല) ആഭ്യന്തര യുദ്ധങ്ങളുണ്ടാകുന്നതെന്ന വാദം പ്രധാനമായും പരാതികളിലൂന്നിയുള്ളതാണ്.
സാമ്പത്തിക അസമത്വം, രാഷ്ട്രീയ അവകാശങ്ങൾ, വർഗ്ഗീയ വിഭജനം, മതപരമായ സ്പർദ്ധ എന്നീ കാരണങ്ങളൊന്നും ആഭ്യന്തരയുദ്ധമുണ്ടാക്കുന്നതിൽ കാര്യമായ സ്വാധീനം ചെലുത്തിയതായി കാണപ്പെട്ടില്ല.
വർഗ്ഗീയമായ അധീശത്വം (എണ്ണത്തിൽ മുന്നിൽ നിൽക്കുന്ന വർഗ്ഗീയ വിഭാഗം) മാത്രമാണ് ആഭ്യന്തരയുദ്ധത്തിന് കാരണമായത്.
ഇത്തരം അധീശത്വമുള്ള രാജ്യങ്ങളിൽ ആഭ്യന്തര യുദ്ധമുണ്ടാകാനുള്ള സാദ്ധ്യത ഇരട്ടിയായിരുന്നു.
എണ്ണത്തിൽ കുറവുള്ള വിഭാഗം കലാപമുണ്ടാക്കാനുള്ള സാദ്ധ്യത കൂടുതലാണെന്നായിരുന്നു പഠനസംഘം അനുമാനിച്ചത്.
ജനസംഖ്യ കൂടുന്നത് ആഭ്യന്തര യുദ്ധത്തിന്റെ സാദ്ധ്യത വർദ്ധിപ്പിക്കും.
അവസാന ആഭ്യന്തരയുദ്ധം കഴിഞ്ഞ് കൂടുതൽ സമയം പോകുന്തോറും അടുത്ത യുദ്ധമുണ്ടാകാനുള്ള സാദ്ധ്യത കുറഞ്ഞുകൊണ്ടിരിക്കും.
മറ്റുള്ള കാരണങ്ങൾ
എവല്യൂഷണറി സൈക്കോളജിസ്റ്റായ സന്റോഷി കനാസാവയുടെ വാദമനുസരിച്ച് രണ്ടു വിഭാഗങ്ങൾ തമ്മിലുള്ള മത്സരത്തിന്റെ ഒരു കാരണം പ്രത്യുത്പാദനക്ഷമതയുള്ള പ്രായത്തിലുള്ള സ്ത്രീകളുടെ ആപേക്ഷികമായ ലഭ്യതയാണ്.
പോ‌ളിഗൈനി (ഒരു പുരുഷൻ ഒന്നിലധികം സ്ത്രീകളെ വിവാഹം ചെയ്യുന്നത്) ആഭ്യന്തരയുദ്ധമുണ്ടാക്കാനുള്ള സാദ്ധ്യത വളരെയധികം വർദ്ധിപ്പിക്കുന്നുണ്ടെന്നാണ് ഇദ്ദേഹം കണ്ടെത്തിയത്.
പക്ഷേ ഇത് രാജ്യങ്ങൾ തമ്മിലുള്ള യുദ്ധത്തിനുള്ള സാദ്ധ്യത വർദ്ധിപ്പിക്കുന്നില്ല.
ഗ്ലെൻഡിറ്റ്ഷും സംഘവും ബഹുഭാര്യത്വം നിലവിലുള്ള വർഗ്ഗങ്ങൾക്കിടയിൽ ആഭ്യന്തരയുദ്ധമുണ്ടാകാനുള്ള സാദ്ധ്യത വർദ്ധിക്കുന്നതായി കണ്ടില്ലെങ്കിലും നിയമാനുസൃതമായ ബഹുഭാര്യാത്വം ഉള്ള രാജ്യങ്ങളിൽ ആഭ്യന്തരയുദ്ധം കൂടുതലായി ഉണ്ടാകുന്നുണ്ട്.
അവരുടെ വാദമനുസരിച്ച് ബഹുഭാര്യാത്വത്തേക്കാൾ നല്ല വിശദീകരണം സ്ത്രീകളോടുള്ള വിദ്വേഷമാണ് ആഭ്യന്തരയുദ്ധത്തിന് കാരണമാകുന്നതെന്നാണ്.
സ്ത്രീകളുടെ അവകാശങ്ങൾക്കായുള്ള പ്രവർത്തനങ്ങൾ കൂടുതലുള്ളത് ആഭ്യന്തരയുദ്ധത്തിനുള്ള സാദ്ധ്യത വർദ്ധിപ്പിക്കുമെന്നാണ് ഇവർ കണ്ടെത്തിയത്.
ആഭ്യന്തരയുദ്ധങ്ങളുടെ ദൈർഘ്യം
‌ നെവർ എൻഡിംഗ് വാർസ് എന്ന ഗ്രന്ഥത്തിന്റെ കർത്താവായ ആൻ ഹിരോനാക ആധുനിക ചരിത്രത്തെ പത്തൊൻപതാം നൂറ്റാണ്ടിനു മുൻപുള്ള കാലഘട്ടം പത്തൊൻപതാം നൂറ്റാണ്ടുമുതൽ ഇരുപതാം നൂറ്റാണ്ടിന്റെ ആദ്യസമയം വരെയു‌ള്ള ഘട്ടം, ഇരുപതാം നൂറ്റാണ്ടിന്റെ അവസാന സമയം എന്നിങ്ങനെ വിഭജിച്ചിട്ടുണ്ട്.
യൂറോപ്പിൽ പത്തൊൻപതാം നൂറ്റാണ്ടിൽ ആഭ്യന്തരയുദ്ധത്തിന്റെ ദൈർഘ്യം നന്നേ കുറയുകയുണ്ടായി.
ഇവ മിക്കതും രാജ്യത്തിന്റെ അധികാര കേന്ദ്രത്തിനു വേണ്ടിയുള്ള യുദ്ധമായതും കേന്ദ്രീകൃത ഭരണകൂടങ്ങളുടെ വർദ്ധിച്ച ശക്തിയും ഭരണകൂടത്തെ പിന്തുണച്ചുകൊണ്ട് മറ്റു രാജ്യങ്ങൾ പെട്ടെന്നു നടത്തുന്ന ഇടപെടലുകളുമായിരുന്നു ഇതിനു കാരണം.
രണ്ടാം ലോക മഹായുദ്ധത്തിനു ശേഷം ആഭ്യന്തരയുദ്ധത്തിന്റെ കാലയളവ് പത്തൊൻപതാം നൂറ്റാണ്ടിനെ അപേക്ഷിച്ച് വളരെയധികം വർദ്ധിച്ചു.
കൊളോണിയൽ ഭരണം അവസാനിച്ചശേഷമുള്ള ഭരണകൂടങ്ങളുടെ ദൗർബല്യവും യുദ്ധത്തിന്റെ രണ്ടുഭാഗത്തും വൻ ശക്തികൾ ഇടപെടുന്നതുമായിരുന്നു ഇതിനു കാരണം.
ദുർബ്ബല രാജ്യങ്ങളിലായിരുന്നു ഇത്തരം യുദ്ധങ്ങൾ കൂടുതലും നടക്കുന്നത്.
1945-നു ശേഷമുള്ള ആഭ്യന്തര യുദ്ധങ്ങൾ ശീതയുദ്ധത്തിന്റെ സ്വാധീനം ഇതും കാണുക ആഭ്യന്തര യുദ്ധത്തിൽ ബലപ്രയോഗം നടത്തുന്നതിനെ പിന്തുണയ്ക്കുന്ന വാദഗതികൾ വിമോചനയുദ്ധം അവലംബം ഗ്രന്ഥസൂചിക Ali, Taisier Mohamed Ahmed and Robert O. Matthews, eds.
Civil Wars in Africa: roots and resolution (1999), 322 pages Mats Berdal and David M. Malone, Greed and Grievance: Economic Agendas in Civil Wars (Lynne Rienner, 2000).
Paul Collier, Breaking the Conflict Trap: civil war and development policy World Bank (2003) - 320 pages Stathis Kalyvas, "'New' and 'Old' Civil Wars: A Valid Distinction?"
World Politics 54, no. 1 (2001): 99-118.
David Lake and Donald Rothchild, eds.
The International Spread of Ethnic Conflict: Fear, Diffusion, and Escalation (Princeton University Press, 1996).
Roy Licklider, "The Consequences of Negotiated Settlements in Civil Wars, 1945--1993," American Political Science Review 89, no. 3 (summer 1995): pp 681–690.
Andrew Mack, "Civil War: Academic Research and the Policy Community," Journal of Peace Research 39, no. 5 (2002): pp. 515–525.
David T. Mason and Patrick 3.
Fett, "How Civil Wars End: A Rational Choice Approach," Journal of Conflict Resolution 40, no. 4 (fall 1996): 546-568.
Patrick M. Regan.
Civil Wars and Foreign Powers: Outside Intervention in Intrastate Conflict (2000) 172 pages Stephen John and others.
Ending Civil Wars: The Implementation of Peace Agreements (2002), 729 pages Monica Duffy Toft, The Geography of Ethnic Violence: Identity, Interests, and the Indivisibility of Territory (Princeton NJ: Princeton University Press, 2003).
ISBN 0-691-12383-7 .
Barbara F. Walter, Committing to Peace: The Successful Settlement of Civil Wars (Princeton University Press, 2002), Elisabeth Jean Wood; "Civil Wars: What We Don't Know," Global Governance, Vol.
9, 2003 pp 247+ online version പുറത്തേയ്ക്കുള്ള കണ്ണികൾ Civil wars എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Royal Air Force Doctrine - The Nature of War and Armed Conflict "What makes a civil war?"
, BBC News , 20 April 2006
ആഭേരി (രാഗം) ഇംഗ്ലീഷ് വിലാസം https://ml.wikipedia.org/wiki/Abheri
കർണാടകസംഗീതത്തിലെ ഒരു രാഗമാണ് ആഭേരി .
ഘടന,ലക്ഷണം Ascending scale with Shadjam at C Descending scale with Shadjam at C ആരോഹണം സ ഗ2 മ1 പ നി2 സ അവരോഹണം സ നി2 ധ2 പ മ1 ഗ2 രി2 സ
(ചതുശ്രുതി ഋഷഭം,സാധാരണ ഗാന്ധാരം,ശുദ്ധമദ്ധ്യമം,ചതുശ്രുതി ധൈവതം,കൈശികി നിഷാദം)
ഈ സ്വരങ്ങൾക്ക് പുറമേ ഗമകങ്ങളും മറ്റേതൊരു രാഗത്തേയും പോലെ ആഭേരിക്കുമുണ്ട്.
ആരോഹണം ശുദ്ധധന്യാസിക്കും അവരോഹണം ഖരഹരപ്രിയക്കും സമാനമാണ്.
ശൂദ്ധ ധൈവതമുണ്ട് എന്നതിനാൽ ആഭേരി ഒരു ഭാഷാംഗരാഗമായിട്ടാണ് കരുതപ്പെടുന്നത്.
ആഭേരി,നഠഭൈരവിയുടെ(യാതൊന്നിനാണോ ശുദ്ധധൈവതം ഉള്ളത്) ഒരു ജന്യരാഗമായും കരുതപ്പെടുന്നുണ്ട്.
കൃതികൾ കൃതി കർത്താവ് നഗുമോമുഗനലേനി ത്യാഗരാജസ്വാമികൾ ഭജരേ രേ മാനസ മൈസൂർ വാസുദേവാചാര്യർ വീണാഭേരീ മുത്തുസ്വാമി ദീക്ഷിതർ നിന്നു വിനാ മരിഗലദാ ശ്യാമശാസ്ത്രികൾ കാന്താ വന്തരുൾ പാപനാശം ശിവൻ ചലച്ചിത്രഗാനങ്ങൾ ഗാനം ചലച്ചിത്രം സംഗീത സംവിധായകൻ ദേവദുന്ദുഭീ സാന്ദ്രലയം എന്നെന്നും കണ്ണേട്ടന്റെ ജെറി അമൽദേവ് മാനസ നിളയിൽ ധ്വനി നൗഷാദ് അലി സ്വരകന്യകമാർ വീണ സാന്ത്വനം മോഹൻ സിത്താര കുന്നത്തെ കൊന്നയ്ക്കും പഴശ്ശിരാജ ഇളയരാജ ഋതുശലഭം നീ മധുശലഭം ഇവിടെ എല്ലാവർക്കും സുഖം ജി. ദേവരാജൻ സ്വർഗ്ഗഗായികേ ഇതിലേ ഇതിലേ മൂലധനം ജി. ദേവരാജൻ അനസൂയേ പ്രിയംവദേ മഴക്കാറ് ജി. ദേവരാജൻ ദ്വാദശിനാളിൽ യാമിനിയിൽ തെരുവുജീവിതം ജയവിജയ കുയിലിന്റെ മണിനാദം കേട്ടു പത്മവ്യൂഹം എം.കെ അർജ്ജുനൻ ശിങ്കാരവേലനേ ദേവാ കൊഞ്ചും ചിലങ്കൈ എസ്.എം. സുബ്ബയ്യാനായിഡു അവലംബം ↑
ആഭ്യന്തര വിനോദസഞ്ചാരം ഇംഗ്ലീഷ് വിലാസം https://ml.wikipedia.org/wiki/Domestic_tourism
ഒരു രാജ്യത്ത് താമസിക്കുന്നവർ ആ രാജ്യത്ത് തന്നെ നടത്തുന്ന വിനോദസഞ്ചാരമാണ് ആഭ്യന്തര വിനോദസഞ്ചാരം എന്ന് അറിയപ്പെടുന്നത്.
വിദേശ ഭാഷകളിൽ പരിമിതമായ നൈപുണ്യമുള്ള വലിയ രാജ്യങ്ങളിൽ (ഉദാഹരണത്തിന് റഷ്യ , ബ്രസീൽ , ജർമ്മനി , സ്പെയിൻ , യുണൈറ്റഡ് സ്റ്റേറ്റ്സ് ) മൊത്തം ടൂറിസം വ്യവസായത്തിൽ ആഭ്യന്തര ടൂറിസം വളരെ വലിയ പങ്ക് വഹിക്കുന്നു.
ഇൻ്റർനെറ്റിൻ്റെ ഉപയോഗം സാർവ്വത്രികമായത് ടൂറിസത്തെ, പ്രത്യേകിച്ചും ആഭ്യന്തര വിനോദസഞ്ചാരത്തെ വളരെയധികം സഹായിച്ചിട്ടുണ്ട്.
ആളുകൾ സോഷ്യൽ മീഡിയകളിൽ ചിത്രങ്ങൾ പോസ്റ്റുചെയ്യുന്നതും അവർ സന്ദർശിച്ച സ്ഥലങ്ങളെക്കുറിച്ചുള്ള വിവരങ്ങൾ പങ്കിടുന്നതും എല്ലാം ആഭ്യന്തര ടൂറിസത്തിന് ഉത്തേജനം നൽകുന്നതിൽ പങ്ക് വഹിച്ചിട്ടുണ്ട്.
ട്വിറ്ററിലെ പ്രമുഖ ട്രാവൽ പ്രൊഫൈലുകളിൽ, 2019 ലെ കണക്കനുസരിച്ച് ഇന്ത്യക്കാർക്കിടയിൽ ഏറ്റവും പ്രചാരമുള്ളത് കേരള ടൂറിസമാണ് എന്നതും ഇതിനോട് ചേർത്ത് വായിക്കാവുന്ന ഒന്നാണ്.
ആഭ്യന്തര ടൂറിസം ഇന്ത്യയിൽ
ഇന്ത്യയിൽ ടൂറിസം ചെലവ് പ്രധാനമായും അന്താരാഷ്ട്ര ടൂറിസത്തിൽ നിന്നാണെങ്കിലും, ആഭ്യന്തര ടൂറിസത്തിൽ നിന്നുള്ള ചെലവ് 2028 വരെ നേർരേഖയിൽ വളർച്ച കൈവരിക്കുമെന്ന് പ്രവചിക്കപ്പെട്ടിട്ടുണ്ട്.
അതിനാൽ, ഇന്ത്യയിലെ ടൂറിസം വ്യവസായത്തിന്റെ സമഗ്രവികസനത്തിൽ ആഭ്യന്തര ടൂറിസം നിർണായക പങ്ക് വഹിക്കുന്നുണ്ട് എന്ന് തന്നെ പറയണം.
2019 ൽ ഇന്ത്യയിലുടനീളം 2.3 ബില്യൺ ആഭ്യന്തര വിനോദസഞ്ചാര സന്ദർശനങ്ങൾ നടന്നിട്ടുണ്ട്, ഇത് മുൻ വർഷത്തെ അപേക്ഷിച്ച് വർദ്ധനവാണ്.
രാജ്യത്തുടനീളം പ്രാദേശിക ടൂറിസ്റ്റ് സന്ദർശനങ്ങളിൽ 2000 മുതൽ വർദ്ധനവ് ആണ് രേഖപ്പെടുത്തുന്നത്.